ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind sistarea stării din indiviziune, cu plata unei sulte, asupra imobilului-teren situat în Municipiul Lugoj, str. V.V. Delamarina, nr. 32, înscris în C.F. nr. 407930 Lugoj**

 Consiliul local al Municipiului Lugoj;

 Având în vedere Referatul nr. 16/123348/(RU)123349 din 06.12.2024 al Direcției urbanism-mediu - Compartimentul urbanism, amenajarea teritoriului și protejarea monumentelor istorice;

 Având în vedere referatul nr. 16/125874/(RU)125875 din 12.12.2024 al Primarului Municipiului Lugoj - inițiator al proiectului de hotărâre;

 Având în vedere Proiectul de hotărâre nr. 249 din 10.12.2024 privind sistarea stării din indiviziune, cu plata unei sulte, asupra imobilului-teren situat în Municipiul Lugoj, str. V.V. Delamarina, nr. 32, înscris în C.F. nr. 407930 Lugoj;

 Luând în considerare raportul de specialitate nr. 16/126477/(RU)126478 din 13.12.2024 întocmit de Arhitect Șef;

 Luând în considerare avizul nr. 125 din 20.12.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

 Ținând cont de Raportul de evaluare întocmit de CCA CONS - EVAL S.R.L., prin evaluator autorizat ing. Cioc Cristina Almia, membru titular ANEVAR, înregistrat în evidențele instituției noastre sub nr. 16/120836 din 03.12.2024;

 Luând în considerare Hotărârea Consiliului Local nr. 139 din 29.08.2024 privind aprobarea în principiu a sistării stării de indiviziune cu plata unei sulte asupra imobilului-teren situat în Lugoj, str. V. V. Delamarina, nr. 32, înscris în C.F. Nr. 407930 Lugoj;

 În conformitate cu prevederile art. 676 și art. 1143 alin. (1) din Legea nr. 287/2009 privind Codul Civil, republicată, cu modificările și completările ulterioare;

 În conformitate cu prevederile art. 129 alin. (1) și alin. (2) lit. c), art. 136 și art. 139 alin. (2) din Ordonanța de Urgență nr. 57/2019 privind Codul administrativ, cu modificările și completările ulterioare;

 În temeiul art 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1. -** Se însușește Raportul de evaluare întocmit în vederea stabilirii valorii de piață a imobilului-teren înscris în C.F nr. 407930 (Nr. C.F. vechi: 1719 COL LR), nr. cadastral 1319-1320, situat în intravilanul Municipiului Lugoj, întocmit de CCA CONS - EVAL S.R.L., anexă la prezenta hotărâre.

 **Art.2.** - Se aprobă sistarea stării de indiviziune asupra imobilului-teren situat în intravilanul Municipiului Lugoj, înscris în C.F nr. 407930 (Nr. C.F. vechi: 1719 COL LR), nr. cadastral 1319-1320, deținut în coproprietate de către doamna Godeanu Letiția-Margareta și Municipiul Lugoj, prin atribuirea întregului bun în favoarea doamnei Godeanu Letiția-Margareta, în schimbul unei sulte în cuantum de 16767 euro (fără TVA), calculată pentru cota de teren de 207/1594 m.p. deținută de Municipiul Lugoj.

**Art.3.** - Plata sultei reprezentând contravaloarea imobilului-teren menționat la art. 2 se va achita în lei, la cursul BNR din ziua efectuării plății, la data semnării actului de sistare a indiviziunii, dar nu mai târziu de 30 zile de la data comunicării hotărârii, sub sancțiunea revocării prezentei hotărâri.

**Art.4.** - Se desemnează Primarul Municipiului Lugoj sau împuternicitul acestuia, să semneze în fața notarului public actul de sistare a ieșirii din indiviziune.

**Art.5. -** Cheltuielile privind taxele notarialevor fi suportate integral de către doamna Godeanu Letiția-Margareta.

**Art.6.** - Îndeplinirea prevederilor prezentei hotărâri se încredințează Direcției urbanism - mediu.

**Art.7. -** Prezenta hotărâre se comunică:

* Instituției Prefectului, Județul Timiș;
* Primarului Municipiului Lugoj;
* Direcției juridice;
* Direcției management financiar;
* Direcției urbanism-mediu;
* Compartimentului urbanism, amenajarea teritoriului și protejarea monumentelor istorice;
* Doamnei Godeanu Letiția-Margareta;
* Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Marius-Cornel Baboniu SECRETARUL GENERAL AL MUNICIPIULUI

 Dan Ciucu

 **Nr. 234 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate calificată |